Anuliisa Uotila (kesk.) palkinto­korokkeella tammikuussa 1970.
**Anuliisa Uotila** (o.s. **Numminen**; s. 11. maaliskuuta 1950 Helsinki) on suomalainen taitoluistelija ja taitoluisteluvalmentaja.

Ura
---

Uotila voitti omalla kilpaurallaan muun muassa taitoluistelun junioreiden Suomen-mestaruuden vuonna 1967 ja kolme aikuisten Suomen-mestaruusmitalia, kultaa vuonna 1970 sekä hopeaa vuosina 1968 ja 1969. Hän edusti seuratasolla Helsingin Jalkapalloklubia (HJK), jonka taitoluistelujaostosta tuli myöhemmin oma itsenäinen seuransa Helsingin Taitoluisteluklubi (HTK).

Uotila valmistui voimistelunopettajaksi Helsingin yliopiston voimistelulaitokselta vuonna 1973. Hän ei kuitenkaan koskaan toiminut liikunnanopettajana, vaan teki työuransa taitoluisteluvalmentajana niin seura- kuin maajoukkuetasolla. Uotilan valmennettaviin kuuluivat muun muassa Susan Broman, Oula Jääskeläinen ja Pekka Leskinen.

Uotila toimi Suomen Taitoluisteluvalmentajien hallituksen puheenjohtajana vuosina 1986–1989, 1995–1999 ja 2005–2006. Hän on ollut myös Suomen Ammattivalmentajat SAVALin hallituksen puheenjohtaja vuosina 2007–2014 sekä varapuheenjohtaja vuosina 2002–2006.

Valmentajauransa ohella Uotila toimi pitkään taitoluistelukommentaattorina ja -selostajana televisiossa. Hän oli kommentaattorina Yleisradion kanavilla 1970-luvun lopulta alkaen, aluksi Seppo Kannaksen selostamissa lähetyksissä ja myöhempinä vuosina Tapio Suomisen ja Jere Nurmisen. Hän selosti kilpailuja myös yksin, ensimmäisen kerran Salt Lake Cityn olympialaisissa 2002. Uotila oli Kannaksen selostusparina Yleisradion lisäksi Eurosportilla. Hän selosti taitoluistelua myös yhden kauden ajan Viasatilla, vuosina 2019–2020. Hän lopetti selostusuransa tuon kauden jälkeen.

Vuonna 2013 Uotila oli vakiotuomarina Nelosen viihdeohjelmassa *Dancing on Ice*.

Yksityiselämä
-------------

Uotila on naimisissa ja hänellä on kolme lasta. Yksi lapsista on jäätanssija Maikki Uotila, ja toinen on jääkiekkoilija Juha Uotila.

Lähteet
-------

1. 1 2 3  Aaltonen, Pekka: Anuliisa Uotila luisteli ay-pomoksi *Helsingin Sanomat*.  28.12.2006. Viitattu 10.11.2019.
2. 1 2  Anuliisa Uotila ehdokkaana Urheilugaalassa  10.12.2015. Suomen Taitoluisteluliitto. Viitattu 10.11.2019.
3. ↑  Orjala, Anne: Anuliisa Uotila *Helsingin Sanomat*.  20.4.2011. Viitattu 10.11.2019.
4. 1 2  Aaltonen, Pekka: Anuliisa Uotila *Helsingin Sanomat*.  28.12.2006. Viitattu 10.11.2019.
5. ↑  Suomenmestarit kautta aikain: Yksinluistelu/SM-Seniorit Suomen Taitoluisteluliitto. Viitattu 10.11.2019.
6. ↑  Pitkän linjan valmentajista kunniajäseniä  13.9.2017. Suomen Valmentajat ry. Viitattu 10.11.2019.
7. ↑  Virtanen, Leena: Suomalaisen taitoluistelun ääni *Helsingin Sanomat*.  4.11.2011. Viitattu 10.11.2019.
8. ↑  Pusa, Ari: Tavoitteena miellyttävä urheilunautinto – "Huutamista pitää välttää, se ei sovi taitoluisteluun" *Helsingin Sanomat*.  31.3.2017. Viitattu 10.11.2019.
9. ↑  Uusitupa, Ismo: Taitoluistelun EM-kisat meni maksukortin taakse televisiossa: Emmi Peltosen ja muut kisatapahtumat näkee myös ilmaiseksi *Helsingin Sanomat*.  25.1.2020. Viitattu 1.6.2021.
10. ↑  Kanerva, Juha: Anuliisa Uotila aloitti tv-lähetyksissä 1977 – ura päättyi kaikessa hiljaisuudessa: "Tässä on elämän loppukaari menossa" *Ilta-Sanomat*.  29.1.2021. Viitattu 1.6.2021.
11. ↑  Kokko, Marita: Taitoluistelun kasvot ja ääni poissa kisalähetyksistä  23.2.2021. Suomen Taitoluisteluliitto. Viitattu 1.6.2021.
12. ↑  Dancing on Ice – he ovat tähtiluistelijat *Iltalehti*.  21.8.2013. Viitattu 10.11.2019.
13. ↑  Suominen, Tapio: Lapsilta kielletty *Yle Urheilu*.  28.2.2010. Viitattu 10.11.2019.

Taitoluistelun Suomen-mestaruuskilpailut: Naisten yksinluistelu
1917: Ludowika Jakobsson
– 1919: Anna-Lisa Allardt
– 1923–1924: Anna Greta Henriksson
– 1927: Anna Greta Henriksson
– 1928–1930: Gunnel Nysten
– 1931: Ilma Suuronen
– 1932: Gunnel Relander
– 1933: Ilma Suuronen
– 1934: Mary Lindeberg
– 1935–1936: Ilma Suuronen
– 1937–1939: Maj-Len Helin
– 1941–1945: Maj-Len Helin
– 1946–1947: Leena Pietilä
– 1948: Kirsti Linna
– 1949–1953: Leena Pietilä
– 1954: Kirsti Linna
– 1955: Riitta Linna
– 1956–1958: Kirsti Linna
– 1960: Kaarina Kukkonen
– 1961: Maire Nylund
– 1962: Pia Wingisaar
– 1963–1965: Anna-Maija Rissanen
– 1966–1967: Pia Wingisaar
– 1968: Inger Melander
– 1969: Anna-Maija Kivimäki
– 1970: Anuliisa Numminen
– 1971: Tarja Säde
– 1972: Tarja Näsi
– 1973: Hannele Koskinen
– 1974: Susan Broman
– 1975–1976: Niina Kyöttinen
– 1977: Kristiina Wegelius
– 1978: Hannele Koskinen
– 1979: Susan Broman
– 1980: Pia Snellman
– 1981–1983: Kristiina Wegelius
– 1984: Susanna Peltola
– 1985: Elise Ahonen
– 1986: Elina Hänninen
– 1987: Tiia-Riikka Pietikäinen
– 1988–1989: Elina Hänninen
– 1990: Meri Karvosenoja
– 1991–1993: Mila Kajas
– 1994–1995: Kaisa Kella
– 1996: Mila Kajas
– 1997–1998: Alisa Drei
– 1999: Sanna-Maija Wiksten
– 2000: Susanna Pöykiö
– 2001: Elina Kettunen
– 2002: Susanna Pöykiö
– 2003–2004: Alisa Drei
– 2005–2007: Susanna Pöykiö
– 2008: Laura Lepistö
– 2009: Kiira Korpi 
– 2010: Laura Lepistö
– 2011–2013: Kiira Korpi
– 2014: Juulia Turkkila
– 2015: Kiira Korpi 
– 2016: Anni Järvenpää 
– 2017–2018: Emmi Peltonen
– 2019: Viveca Lindfors
– 2020: Emmi Peltonen
– 2022: Jenni Saarinen



|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Ritva
* Elonet

 |

 |